Test Af Websockets Med Postbud 2020 | ligabold.com\nLøn er større tabu end sex Søndagsavisen.\n28.Hvis man giver alfabetets bogstaver tal, begyndende med Z som nr. 1 og sluttende med A som nr. 26, hvilket bogstav får så samme tal som Q, når A er nr. 1 og Z nr. 26? Sep 10, 2008 · Det er ikke for at kunne sammenligne løn med dine kolleger Hans eller Pia, men for at kunne vurdere, om du får en ordentligt løn i forhold til det job, du har, og hvad det normalt bliver aflønnet med. Fortæl om din egen løn. Et lille skridt til at afdække lønmysteriet er netop udkommet i form af en ny opgørelse fra Danmarks Statistik. Det er næsten den samme fornemmelse, som man kan få af solens stråler. Her kan du bare tænde og slukke når du vil og få glæde af den hele året rundt. Vi kommer nedenunder med vores bud på en infrarød terrassevarmer. De har alle sammen deres fordele og vi håber at vi kan hjælpe dig, med at finde en der passer lige til dit behov.\nDet er gået fint indtil september, hvor jeg dels har haft problemer med mit knæ og dels er dagene blevet kortere, så motivationen til at løbe en aftentur har været dalende. Derfor håber jeg, at Dukan kuren kan give mig et spark til at komme i gang igen med at smide de sidste kilo. Hvad forventer du af. Dec 13, 2019 · Varde Kommune: Postbud Anne Grethe Møller havde fredag 13. december 25 års jubilæum ved PostNord. Hun har primært kørt som landspostbud i områderne omkring Nordenskov, Næsbjerg og Sig. Postnord fortæller i en pressemeddelelse, at hun er meget vellidt af kollegaer og kunder og er en god repræsentant. Apr 21, 2018 · Et 53-årigt postbud fra New York står ved en domstol i bydelen Brooklyn anklaget for at have forsinket eller tilbageholdt post. Anklagemyndigheden mener således, at Aleksej Germash, der har arbejdet for det amerikanske postvæsen i 16 år, har undladt at levere 17.000 breve i New York City.\nAktier, aktiekurser og nyheder fra RB Børsen og Københavns Fondsbørs. Gåvogn test. I udarbejdelsen af listen med gåvogne, har vi taget udgangspunkt i brugeranmeldelser og tests udført af andre. Nedenfor kan du se et udpluk af de tests, vi har brug som grundlag for vores liste med de bedste gåvogne: Testfamilien – test af Plantoys gåvogn. Apr 21, 2018 · Postbud i New York anklages for at tilbageholde 17.000 breve Et 53-årigt postbud fra New York erkender, at han følte sig overvældet af mængden af breve, han skulle uddele. Ud over udseende så kan du har mange forskellige valgmuligheder, når det drejer sig om indretningen, ikke mindst i transportkassen. Kontakt os endelig, hvis du har de mindste spørgsmål, vi hjælper gerne med tips og tricks ikke mindst på baggrund af de tilbagemeldinger vi har fået fra kunderne. starter med et brag af et kickoff, hvor du lærer de andre elever og underviserne at kende; arbejder i en af vores butikker og lærer, hvordan du håndterer kunder, trimmer hylderne og driver butikken; kommer på 9 skoleophold på IBC i Kolding, hvor vi indlogerer dig på hotel.\nGitte tester Dukan Kuren Letliv.\nMed en erhvervsuddannelse bliver du faglært og får adgang til et bestemt erhverv, når du er udlært. Videregående uddannelse efter erhvervsuddannelsen. Videregående uddannelse efter erhvervsuddannelsen. Din erhvervsuddannelse giver dig adgang til at søge optagelse på en videregående uddannelse. Dec 19, 2016 · Det falske postbud fra Frederiksberg kaldes nu topterrorist fra Islamisk Stat. Dansk-libanesiske Basil Hassan er siden attentatforsøget mod Lars Hedegaard i 2013, som han formodes at stå bag, blevet udpeget af det amerikanske udenrigsministerium til at være topterrorist i Islamisk Stat. Man formoder, at han har en ledende rolle i at planlægge terrorbevægelsens operationer udenfor Syrien.


Hollywood satser på open source-software | Version2\nHollywood satser på open source-software\nTV-serier som Mr.Robot skal i stigende grad bruge animationer og visuelle effekter med open source software. Illustration: USA Network\nAcademy of Motion Picture Arts & Sciences, der står bag Oscar-uddelingen, har sammen med Linux Foundation stiftet Academy Software Foundation (ASWF), der skal styrke open source-software til filmproduktion.\nLaurids Hovgaard@LauridsHov Tirsdag, 4. september 2018 - 10:47 4\nVisuelle effekter og animationer på de store Hollywood-film og tv-serier bliver i stor stil udviklet med open source-software, og derfor vil den amerikanske filmindustri gerne blive bedre til at samarbejde om open source-software på tværs af branchen.\nDet skal fremadrettet ske i det nye Academy Software Foundation (ASWF) som Academy of Motion Picture Arts & Sciences, der står Oscar-uddelingen, har stiftet i samarbejde med Linux Foundation.\nDet skriver ASWF i en pressemeddelelse.\nVigtige biblioteker og formater som OpenEXR, OpenColorIO, og Alembic er født direkte ud af filmvirksomheder som Industrial Light & Magic og Sony ImageWorks.\nLæs også: Unity og open source-software gør overbevisende filmmagi muligt på danske budgetter\n84 procent bruger open source i dag\nI en undersøgelse, som Academy of Motion Picture Arts & Sciences har gennemført blandt sine medlemmer, svarer 84 procent, at de bruger open source-software, især til visuelle effekter og animationer. Mange svarer, at de samtidig har udfordringer med at håndtere licenser og forskellige versioner af OSS-biblioteker.\nMålet med ASWF er at skabe en paraplyorganisation, der kan fremme og styrke open source-projekter, på samme måde som Apache Foundation gør i dag. Det skal blandt andet ske med en infrastruktur, der tillader issue tracking, kodegennemgang og test.\nKode, der udvikles i ASWF-regi, skal hostes på GitHub og bruge Jenkins og Nexus Repository Manager til automation og fremadrettet integration.\nDen nye foundation har endnu ikke præsenteret konkrete projekter, men ifølge opensource.com er OpenEXR, OpenVDB, og OpenColorIO blandt de projekter, der står først i køen. Opensource.com nævner også Alembic, OpenSubdiv, og Open Shading Language som kandidater.\nLæs også: Kinesisk mastodont køber sig ind i Linux Foundations bestyrelse\n#1 Joachim Michaelis 4. september 2018 - 11:39\n#2 Hans Nielsen 4. september 2018 - 16:48\nat man ikke kommer langt med open-source hvis man vil arbejde på et nogenlunde professionelt niveau..\nHvor og hvad tænker du på ? Det er jo mange områder hvor lyd jo er open source, om ikke andet, så på grund af at patenter snart løber ud.\nFeks er FLAC jo et udmærket format at rippe CD'er i.\nMen til 7 kanal lyd, er der selvfølge især når vi taler DVD/BR og de Chips der sidder i forstærke et problem. Som brug af Dolby.\n#3 Christian W. Moesgaard 4. september 2018 - 17:17\n...var support for redigeringssoftware et kæmpe problem i det community. Jeg var selv kommet af nysgærrighed (var 17 år gammel) og et ønske om at se en computer køre på en anden måde, og blev derefter et godt stykke tid, fordi jeg foretrak skrivebordet GNOME 2 studiebrug, og jeg brugte også kun programmer, som virkede til Linux alligevel.\nSiden da skiftede jeg til MacOS pga. nogle driverproblemer. (Primært FGLRX)\nHar tingene ændret sig? Jeg kan se der i hvert fald er en positiv udvikling.\n#4 Joachim Michaelis 4. september 2018 - 17:32


Slog til, da ønskejobbet blev ledigt | Bygma Gruppen A/S\nNiels Holm Petersen har 25-års jubilæum i Bygma Ringe den 1. august\nNyhed - 13 Juli 2020 13:40\nEfter endt skolegang tog Niels en handelsuddannelse, der kvalificerede ham til en læreplads i trælastbranchen. Han blev elev i den lokale trælast i Ringe, hvor han var vokset op, og blev efterfølgende tilbudt fast ansættelse.\nEffektivisering og drive-in\nI starten arbejdede Niels Holm Petersen på kontoret som sælger, og om sommeren var han gennem flere år ferieafløser for lagerforvalteren. Det job syntes Niels var endnu mere spændende, så da lagerforvalteren gik på efterløn, lagde Niels billet ind på jobbet, og fik sit ønske opfyldt.\n”I begyndelsen brugte jeg en del tid på kørselsplanlægning; vi havde selv både lastbil og varevogn, som kørte ud til kunderne på faste ugedage. I dag er det hele mere effektivt; vi har dag til dag udbringning, og kørslen er centraliseret fra en nærliggende større Bygma forretning. Der kom skred i meget, efter at Bygma-koncernen overtog forretningen, og både processer og bygninger er blevet opgraderet,” siger Niels videre. ”En af de største forandringer var nok da vi fik vores drive-in hal, som gør at kunderne kan køre direkte ind og få deres varer og komme hurtigt videre. Det sætter især vores professionelle håndværkskunder pris på”.\nVarieret job med kundekontakt\nNiels Holm Petersen betegner sit job som meget varieret. ”Jeg skal først og fremmest holde styr på hvad vi har på lageret og sørge for varebestilling. Det foregår elektronisk og er særdeles effektivt. Men jeg har også mange ekspeditioner, og kan rigtig godt lide kontakten med kunderne; jeg kender stort set alle. Med jobbet følger også ledelsen af de 8 mand på lageret. ”Vi har bl.a. en storkunde, som har medført ansættelse af et par ekstra medarbejdere til at pakke varer, så vi har travlt og det er jo dejligt”.\nNår Niels ser tilbage på de 25 år han nu har arbejdet i Bygma Ringe, fremhæver han det gode samspil med kollegerne. ”Men den bedste oplevelse var nu alligevel, da en kunde for nogle år siden gav mig en julegave, fordi han vidste, at jeg gik igennem en lidt tung periode. Det blev jeg rørt over”.\nPrivat bor Niels Holm Petersen i Ringe sammen med sin hustru Maria, som han har mødt i Bygma. Parret bor kun et stenkast fra arbejdspladsen, som Maria dog har forladt, og Niels nyder at kunne cykle på arbejdet. Sammen har de 3 børn på 4, 5 og 7 år, og derudover har Niels en søn på 19.


Modtagelse af nye elever i klassen | Skole og Forældre\nForældre spiller en vigtig rolle, når det kommer til nye børn i klassen. Derfor er det vigtigt at klasselæreren informerer forældrene, hvis der skal begynder en ny elev i klassen. Kontaktforældre især, kan være med til at sørge for, at nye elever og deres forældre bliver en del af skolens og klassens fællesskab. Det er en god idé, at den samlede forældregruppe, allerede i indskolingen, har taget stilling til "hvordan vi her i klassen tager imod nye børn og forældre". Eksempelvis kan et af punkterne, på klassens første forældremøde være modtagelse af nye elever i klassen, hvor den samlede forældregruppe diskuterer:\nHvad kan lærerne og forældrene opfordre klassens børn til at gøre?\nIdékataloget her er tænkt som inspiration til en måde hvorpå nye elever og forældre i klassen kan modtages.\nAt sørge for, at de nye forældre præsenteres på nærmeste forældremøde eller sociale arrangement, samt at de ’gamle’ forældre opfordres til at hilse på de nye forældre.\nAt oprette en facebookgruppe for klassens forældregruppe. Få hjælp og inspiration her.\nSærligt i indskolingen\nSærligt på mellemtrinnet / i udskolingen\nIsær for børn på mellemtrinnet og i udskolingen, kan det være svært at skifte skole. Derfor er det også særligt vigtigt, at man som forældre er med til at bakke op om modtagelsen af nye børn i klassen og deres forældre. Du kan opfordre dit barn til:\nLæs mere om hvordan nye børn og forældre kan bydes velkommen på http://www.foraeldrefiduser.dk/nye


Skolepige begravet i ruinerne i to døgn – skrivebord holder murbrokkerne væk - TV 2\nSkolepige begravet i ruinerne i to døgn – skrivebord holder murbrokkerne væk\nRedningsarbejder har talt med fanget skolepige i Mexico\nI Mexico City kæmper redningsfolk mod tiden for at redde en cirka 12-årig pige, der er fanget i murbrokkerne på en sammenstyrtet skole.\n- Silencio total, silencio total, lyder det fra en stemme, der på spansk beder om total stilhed.\nRedningsarbejdere rækker armene i vejret. De signalerer også stilhed. Mændene, der alle bærer sikkerhedshjelme, står ved en skole i Mexico City, der for to dage siden styrtede sammen efter et jordskælv.\nMexicanske myndigheder afviser historie om skolepige under ruinerne\nDe beder om ro, så de kan høre, hvad der sker inde i ruinerne. De ved nemlig, at der er liv derinde. Det har de vidst, siden en lille pige gav liv fra sig onsdag morgen lokal tid. Pigen – som mexicanske medier har døbt ’Frida Sofia’ - blev opdaget af varmesøgende kameraer, skriver den mexicanske avis El Universal.\n- Jeg er tørstig, jeg har det fint. Skynd jer!\n'Frida Sofia', skoleelev\nEn redningshund blev sendt ind i den ødelagte bygning, og det blev bekræftet, at pigen var i live.\nDerefter forsøgte en af de mange redningsfolk at manøvrere sig ind imellem murbrokkerne til pigen. Tre gange forsøgte han, men han kunne ikke komme frem til hende. Redningsarbejderen kunne dog afsløre, at han kunne høre pigens stemme i mørket, og at hun reagerede på navnet Frida Sofia.\n- Jeg er tørstig, jeg har det fint. Skynd jer, sagde pigen til ham ifølge avisen El Universal.\nSamme avis skriver, at ’Frida Sofia’ anslås til at være omkring 12 år, og at hun giver håb til de mange redningsarbejdere, der har arbejdet i timevis ved skolen. Under den lange redningsaktion har den lille pige således hverken grædt eller skreget.\nDer er uklarhed om, hvorvidt den indespærrede pige i virkeligheden hedder Frida Sofia. Tv-stationen Foro TV siger, at der er tale om misforståelse i kommunikationen mellem pigen og redderne. Der er nemlig slet ingen elever på skolen, som hedder Frida Sofia.\nDer er heller ingen pårørende, der har søgt efter en pige ved dette navn, siger myndighederne.\nFlere redningsfolk strækker armene i vejret for at få stilhed til arbejdet. Foto: Foro TV\nUanset navneforvirringen så bliver medierne ved med at kalde pigen for ’Frida Sofia’ og kampen for at redde hende er fortsat i gang.\nDet dog ikke kun en kamp for at redde hendes liv. 'Frida Sofia' har nemlig fortalt, at to andre børn også er i live i den ødelagte bygning.\nUndersøgelser med kamera bekræfter ifølge en redningsarbejder den oplysning.\n21 døde på skolen\nPå skolen har 21 børn og fem voksne allerede mistet livet på grund af jordskælvet, der sammenlagt har ført til mindst 230 tab af menneskeliv rundt omkring i hele Mexico.\nSkælvet målte 7,1 på richterskalaen, da det ved 13-tiden tirsdag lokal tid fik den tre-etager høje skole til at styrte sammen.\nSiden har adskillige pårørende troppet op ved skolen i håb om at finde deres kære i live. En af dem var Adriana D’Fargo, hvis 7-årige datter gik på skolen.\n- De bliver ved med at hive børn ud, men jeg ved intet om min datter, lød det fra moderen.\nDen ødelagte skole ses her fra luften. I alt tre etager er styrtet sammen. Foto: MARIO VAZQUEZ / Scanpix Denmark\nAndre forældre var mere heldige. Avisen El Universal fortæller, hvordan en pige ved navn Fatima efter skælvet kom i kontakt med sine forældre. Ved hjælp af beskedtjenesten WhatsApp fik hun fortalt, at hun befandt sig inde i den sammenstyrtede bygning,\n- Jeg har det fint, jeg er fanget sammen med fire andre børn. Hjælp os, vi er tørstige, lød beskeden ifølge avisen El Universal.\nDet er kampen mod tiden i Mexico: Ingen ved, hvor mange der er fanget i ruinerne\nVed midnatstid tirsdag skete miraklet. En soldat førte hænderne op til munden for at forstærke sit råb.\n- Fatima Navarros slægtninge … Fatima er i live, lød det fra soldaten ifølge nyhedsbureauet Reuters.\nSiden er flere andre børn også blevet reddet ud fra skolen i live, men andre altså fortsat spærret inde på den ødelagte skole.\nAlle kan følge kampen om liv\nHele Mexico kan følge med i kampen om at redde ’Frida Sofia’ og de andre børn, for mexicansk tv har sendt direkte fra den store redningsaktion i flere timer.\nHer kunne man tidligere i dag se, hvordan en redningsmand, som var lille af statur, men stor af mod, blev sendt ind mellem de sammenstyrtede bygninger for at lede efter overlevende. Men da han omsider kom ud fra murbrokkerne, havde han ingen børn med.\nRedningsfolk holder en kollega, der har været helt inde i den ødelagte bygning for at tjekke situationen. Foto: DANIEL BECERRIL / Scanpix Denmark\nRedningsarbejdet bliver ikke nemmere af, at man ikke ved præcis, hvor i ruinerne ’Frida Sofia’ er fanget. Ifølge avisen El Universal befinder hun sig under et skrivebord, der beskytter hende fra murbrokkerne. For at spore sig nærmere ind på hendes placering har en lærer lavet en tegning over, hvor på skolen skrivebordet normalt stod.\nInternt mellem redningsarbejderne er der nu også opstået uenighed om, hvordan man skal redde børnene. Nogle mener, det er på tide at bruge maskiner for at grave dem ud, mens andre mener, det er for farligt.\nÉn ting er lige nu sikkert. Kampen for at få ’Frida Sofia’ og de andre børn ud i live er ikke slut.